**AUDZĒKŅA APMĀCĪBU LĪGUMS**

20\_\_.gada \_\_.\_\_\_\_\_\_\_

\_\_\_\_\_\_\_\_\_\_ (juridiskas personas nosaukums), reģistrācijas nr. >>>>>>, adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk “JĀŠANAS SKOLA”), no vienas puses un

\_\_\_\_\_\_\_\_\_\_ (Vārds, Uzvārds vai juridiskas personas nosaukums), personas kods/reģistrācijas nr. >>>>>>, adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk - “LIKUMISKAIS PĀRSTĀVIS”), no otras puses, kopā saukti “Puses”, noslēdz šāda satura līgumu (turpmāk - “Līgums”) par \_\_\_\_\_\_\_\_\_\_\_\_\_\_\_\_\_\_\_ (Vārds, Uzvārds, personas kods) (turpmāk “AUDZĒKNIS”) apmācību:

1. **LĪGUMA PRIEKŠMETS**
   1. Līgums nosaka un regulē kārtību, kādā JĀŠANAS SKOLAS un LIKUMISKAIS PĀRSTĀVIS vienojas par AUDZĒKŅA apmācības procesu jāšanas sporta disciplīnā (konkūrs/iejāde/ braukšana), turpmāk- Treniņnodarbības.
   2. JĀŠANAS SKOLA ir juridiska persona, kas nodrošina AUDZĒKŅA treniņnodarbības, kvalificētu treneri, zirgu, inventāru un treniņu norises vietu.
   3. LIKUMISKAIS PĀRSTĀVIS ir audzēkņa vecāks, aizbildnis vai cita persona, kurai ir likumiskas tiesības pārstāvēt nepilngadīgu personu.
   4. AUDZĒKNIS ir nepilngadīga persona, kas izmanto JĀŠANAS SKOLAS piedāvāto apmācību pakalpojumu.
   5. TRENERIS ir JĀŠANAS SKOLAS algots darbinieks vai pakalpojuma sniedzējs ar atbilstošu kvalifikāciju un zināšanām, kurš nodrošina AUDZĒKŅA Treniņnodarbības.
2. **JĀŠANAS SKOLAS TIESĪBAS UN PIENĀKUMI**
   1. JĀŠANAS SKOLA nodrošina Treniņnodarbības pie kvalificētiem treneriem.
   2. JĀŠANAS SKOLA nodrošina katrai vecuma grupai atbilstošus Treniņnodarbību apstākļus.
   3. JĀŠANAS SKOLAI ir tiesības saņemt apmācību maksu par Treniņnodarbībām.
   4. JĀŠANAS SKOLA apņemas atbildīgi izturēties pret AUDZĒKŅA drošību JĀŠANAS SKOLAS Treniņnodarbībās, tās rīkotajās sacensībās un nometnēs.
   5. JĀŠANAS SKOLAI ir tiesības piedzīt zaudējumus no LIKUMISKĀ PĀRSTĀVJA par AUDZĒKŅA vai LIKUMISKĀ PĀRSTĀVJA tīšiem vai aiz nevērības nodarītajiem bojājumiem zirgam, infrastruktūrai vai inventāram.
   6. JĀŠANAS SKOLAS pienākums ir savlaicīgi informēt LIKUMISKO PĀRSTĀVI un AUDZĒKNI par TRENERA maiņu.
   7. **TRENERA tiesības un pienākumi:**
      1. TRENERIS nodrošina Treniņnodarbību norisi pēc sastādīta grafika (individuāla vai grupu nodarbība), par izmaiņām iepriekš informējot LIKUMISKO PARSTĀVI.
      2. TRENERIS ir tiesīgs noteikt AUDZEKNIM piemērotu zirgu un inventāru, izvērtējot AUDZĒKŅA prasmes, iemaņas, auguma parametrus, Treniņnodarbību apmeklējumu un motivāciju.
      3. TRENERIS pēc vienošanās ar LIKUMISKO PĀRSTĀVI nodrošina AUDZĒKŅA pieteikšanu sacensībās un un citu ar sacensību norisi saistīto formalitāšu veikšanu.
      4. TRENERIS ir tiesīgs nepielaist AUDZĒKNI pie Treniņnodarbībām un sacensībām par JĀŠANAS SKOLAS noteikumu (pievienoti kā Līguma pielikums Nr.1) neievērošanu vai pārkāpšanu.
3. **AUDZĒKŅA UN LIKUMISKĀ PĀRSTĀVJA TIESĪBAS UN PIENĀKUMI**
   1. AUDZĒKNIS apņemas regulāri apmeklēt Treniņnodarbības un piedalīties citos pasākumos (talkās, sapulcēs utt.), kas saistīti ar JĀŠANAS SKOLAS ikdienu.
   2. AUDZĒKNIS savlaicīgi informē TRENERI par Treniņnodarbību, sacensību un pasākumu neapmeklēšanu un iemesliem.
   3. LIKUMISKAJAM PĀRSTĀVIM, lai AUDZĒKNIS varētu piedalīties treniņos, sacensībās, kā arī citos JĀŠANAS SKOLAS pasākumos, ir pienākums veikt AUDZĒKŅA nelaimes gadījumu (veselības) apdrošināšanu sporta aktivitātēm. LIKUMISKAIS PĀRSTĀVIS ir pilnībā atbildīgs par apdrošināšanas polises noteikumu ievērošanu.
   4. AUDZĒKNIS tiek pielaists pie Treniņnodarbībām un sacensībām tikai jāšanas sporta disciplīnai atbilstošā apģērbā un ar atbilstošu inventāru.
   5. AUDZĒKNIM ir tiesības piedalīties Treniņnodarbībās tikai, ja ir veikta samaksa par Treniņnodarbībām un nav parādsaistību pret JĀŠANAS SKOLU.
   6. AUDZĒKNIS un LIKUMISKAIS PĀRSTĀVIS apņemas saudzīgi un cieņpilni izturēties pret JĀŠANAS SKOLAS inventāru, biedriem un viņu personīgajām mantām.
   7. AUDZĒKNIS apņemas uzturēt tīru un kārtīgu JĀŠANAS SKOLAS teritoriju, Treniņnodarbību laukumu, inventāru un ģērbtuves.
   8. LIKUMISKAIS PĀRSTĀVIS ir atbildīgas par AUDZĒKŅA tīši vai aiz rupjas neuzmanības nodarītajiem materiālajiem zaudējumiem pret svešu mantu un sedz visus ar to saistītos izdevumus.
   9. AUDZĒKNIM un LIKUMISKAJAM PĀRSTĀVIM jāsaglabā augsta uzvedības kultūra gan Treniņnodarbību, gan sacensību norises vietā un laikā, gan virtuālajā saziņas vidē. Esot ārpus JĀŠANAS SKOLAS pasākumiem AUDZĒKNIS un LIKUMISKAIS PĀRSTĀVIS reprezentē JĀŠANAS SKOLAS vērtības.
   10. AUDZĒKNIM un LIKUMISKAJAM PĀRSTĀVIM Treniņnodarbībās, sacensībās vai citās JĀŠANAS SKOLAS rīkotājās aktivitātēs/pasākumos ir kategoriski aizliegts lietot necenzētus vārdus vai fizisku spēku pret amatpersonām, skatītājiem, treneriem, tiesnešiem un citām personām.
   11. LIKUMISKAIS PĀRSTĀVIS ir atbildīgs un sedz visus izdevumus, kas var rasties JĀŠANAS SKOLAI, par AUDZĒKŅA vai LIKUMISKĀ PĀRSTĀVJA izdarīto prettiesisko rīcību pret citu personu, zirgu labturības prasību neievērošanu, kā rezultātā JĀŠANAS SKOLAI tiek piemērots sods no FEI (Starptautiskā Jātnieku federācija) vai no citas juridiskās vai fiziskās personas puses.
   12. AUDZĒKNIM un LIKUMISKAJAM PĀRSTĀVIM ir kategoriski aizliegts smēķēt, lietot alkoholu, psihotropās vielas (narkotikas), kā arī atrasties šo vielu ietekmē Treniņnodarbību norises, sacensību un pasākumu laikā.
   13. LIKUMISKAIS PĀRSTĀVIS ir tiesīgs iesniegt JĀŠANAS SKOLAI rakstiskus un mutiskus ieteikumus un sūdzības par JĀŠANAS SKOLAS un TRENERA darbu.
4. **APMAKSAS KĀRTĪBA**
   1. LIKUMISKAJAM PĀRSTĀVIM ir pienākums veikt samaksu par Treniņnodrbībām EUR \_\_\_\_ (\_\_\_\_\_\_\_\_\_) apmērā mēnesī vai par 1 (vienu) Treniņnodarbību, turpmāk- Apmācību maksa.
   2. Apmācību maksa tiek veikta uz JĀŠANAS SKOLAS izrakstīta rēķina pamata, līdz katra mēneša \_\_\_\_. datumam.
   3. Apmācību maksa tiek veikta neskaidras naudas norēķinu veidā, pārskaitot to uz JĀŠANAS SKOLAS norēķinu kontu:

**Nosaukums:\_\_\_\_\_\_\_\_\_\_\_**

**Reģ Nr. >>>>>>>>>**

**Adrese: >>>>>>>>>**

**Banka: >>>>>>>>>**

**Kods >>>>>>>>>**

**Konts: >>>>>>>>>**

**Maksājuma mērķī norādot AUDZĒKŅA vārdu, uzvārdu pers.kodu un rēķina nr.**

1. **CITI NOTEIKUMI**
   1. Līgums ir spēkā no tā parakstīšanas brīža un darbojas līdz \_\_.\_\_\_\_.\_\_\_\_\_\_ vai uz nenoteiktu laiku.
   2. Apmācību maksa par Treniņnodarbībām var tikt mainīta, rakstveidā informējot LIKUMISKO PĀRSTĀVI vismaz 30 (trīsdesmit) dienas iepriekš.
   3. Ja AUDZĒKNIS un/vai LIKUMISKAIS PĀRSTĀVIS pārkāpj vai nepilda kādu no Līguma 3.sadaļā minētajiem pienākumiem un Pielikumu Nr.1, JĀŠANAS SKOLA ir tiesīga lauzt Līgumu vai piemērot kādu no disciplināriem sodiem (brīdinājums, izslēgšana vai diskvalifikācija no Treniņnodarbībām un sacensībām).
   4. Visus strīdus un domstarpības, kas rodas sakarā ar Līguma izpildi, Puses risina pārrunu ceļā, bet, ja vienošanās netiek panākta, jebkuras domstarpības, strīdi vai prasības, kas izriet no šī Līguma, vai kas skar to vai tā pārkāpšanu, izbeigšanu vai spēkā neesamību tiek izšķirti Latvijas Republikas tiesā.
   5. LIKUMISKAJAM PĀRSTĀVIM ir tiesības lauzt šo Līgumu vismaz 30 (trīsdesmit) dienas iepriekš, par to rakstiski informējot JĀŠANAS SKOLU.
   6. Līgums ir sastādīts 2 (divos) identiskos eksemplāros latviešu valodā, katra no Pusēm saņem pa vienam eksemplāram.
2. **PUŠU REKVIZĪTI UN PARAKSTI**

JĀŠANAS SKOLA LIKUMISKAIS PĀRSTĀVIS

Vārds, uzvārds/Nosaukums Vārds, uzvārds/Nosaukums:

Kontakttālrunis: Kontakttālrunis:

Adrese: Adrese:

Epasts: Epasts:

Konta nr.: Konta nr.:

Paraksts Paraksts

Pielikums Nr.1

Staļļa iekšējās kārtības noteikumi un noteikumi pie zirga un jājot